b'\n_START_ARTICLE_\nLodranit\n_START_PARAGRAPH_\nLodranit je vrsta meteoritov, ki jih pri\xc5\xa1tevamo v skupino preprostih ahondritov. To pomeni, da je snov iz katere so sestavljeni, do\xc5\xbeivela samo zmerno stopnjo taljenja in ponovne kristalizacije._NEWLINE_Ime so dobili po meteoritu Lodran, ki je leta 1868 padel v bli\xc5\xbeino Lodrana v Pakistanu. Kemi\xc4\x8dna zgradba lodranitov je podobna kot pri navadnih hondritih. To pomeni, da so lodraniti nastali s segrevanjem, taljenjem in ponovno kristalizacijo hondritnega materiala. Sestavljajo jih minerali olivin, ortopiroksen, plagioklaz ter troilit. Zelo podobni so jim akapulkoiti, za katere se predvideva, da izhajajo iz istega star\xc5\xa1evskega telesa (verjetno iz asteroida tipa S). Razlika med njimi je v velikosti zrn olivina in piroksena. Lodraniti imajo ve\xc4\x8dja zrna (od 0,5 do 1,0 mm), akapulkoiti pa imajo manj\xc5\xa1a zrna (od 0,2 do 04 mm) Izgleda kot, da so pre\xc5\xbeiveli ve\xc4\x8dje temperaturne razlike kot pa akapulkoiti. Zaradi tega izgleda kot da izhajajo iz globljih predelov asteroida.'